Rasmus Hansson

Rasmus Johan Michael Hansson (født 1954) er en norsk biolog, miljøvernaktivist og politiker (MDG). Han satt på Stortinget fra 2013 til 2017.Stortinget biografi Med dette var han Miljøpartiet De Grønnes første stortingsrepresentant. Han ble valgt til den ene av to talspersoner for partiet i 2014. Ved stortingsvalget 2017 var han Miljøpartiets førstekandidat i Akershus. Ved stortingsvalget 2021 var han partiets andrekandidat i Oslo, og ble innvalgt for sin andre periode.

Fra november 2018 til 2021 var Hansson daglig leder i Handelens Miljøfond.

Han har vært daglig leder ved CIENS – Forskningssenter for miljø og samfunn, tilknyttet Universitetet i Oslo.Rasmus Hansson er daglig leder på CIENS Toppsenter  , ciens.no og var generalsekretær i Stiftelsen WWF Verdens Naturfond (WWF-Norge) 2000–2012.Innstilling Stortingslisten 2013 - MDG Oslo, PDF

Han har vært førstekonsulent i Miljøverndepartementet, avdelingsdirektør og direktør for miljøforvaltning ved Norsk polarinstitutt og avdelingsdirektør for Norads miljøprogram. Han har publisert en rekke populær- og fagartikler om miljøvern, Arktis, med mer.

Hansson er utdannet biolog fra Universitetet i Oslo og Norges teknisk-naturvitenskapelige universitet (ifølge Stortinget er han cand.real. fra Universitetet i Tromsø 1981) og skrev hovedfagsoppgave om isbjørn. Han har også Graduate Diploma i internasjonal politikk og Graduate Certificate i Business Administration fra La Trobe University i Melbourne i Australia.

Han tilhører trondheimsslekten Hansson. Hans far var skuespiller Knut M. Hansson.

 Stortingskomitéer 
 2021–2025: Medlem av Næringskomiteen.
 2013–2017: Medlem av Den utvidede utenriks- og forsvarskomiteen.
 2013–2017: Medlem av Energi- og miljøkomiteen.
 2013–2017: Medlem av Kontroll- og konstitusjonskomiteen.

 Referanser 

 Eksterne lenker 




  Rasmus Hansson hos CIENS

Kategori:Stortingsrepresentanter for Oslo
Kategori:Stortingsrepresentanter 2013–2017
Kategori:Stortingsrepresentanter 2021–2025
Kategori:Stortingsrepresentanter fra MDG
Kategori:Norske biologer
Kategori:Norske miljøvernere
Kategori:Alumni fra NTNU
Kategori:Personer fra Bærum kommune
Kategori:Nettavisen-prisen